ΑΠΑΝΤΗΣΕΙΣ ΜΑΘ. 14 Η ΜΕΣΟΓΕΙΟΣ ΘΑΛΑΣΣΑ

1) α. Η άποψη του Βερν ήταν ότι η διώρυγα του Σουέζ εξασφαλίζει ένα αξιόλογο μέλλον στην πόλη και στους κατοίκους της.

β. Η πρόγνωση της βρετανικής κυβέρνησης για τη διώρυγα ήταν δυσοίωνη και το έργο θεωρήθηκε άσκοπο, παρά το γεγονός ότι καθημερινά αγγλικά πλοία τη διέσχιζαν, μειώνοντας στο μισό την παλιά διαδρομή Αγγλίας-Ινδίας.

γ. Τα πλοία απέφευγαν τον περίπλου της Αφρικής, μειώνοντας κατά πολύ τη διάρκεια του ταξιδιού και κάνοντας οικονομικές τις μεταφορές των εμπορευμάτων μέσω των θαλασσίων δρόμων. Η Μεσόγειος, από την κατασκευή της διώρυγας και μετά, υπήρξε καθοριστικός θαλάσσιος δρόμος.

2) Αν δεν υπήρχαν αυτά τα τρία ανοίγματα η Μεσόγειος θα ήταν μια περίκλειστη, ρηχή θάλασσα με πολύ αυξημένη αλμυρότητα. Η τροφοδοσία του γλυκού νερού από βροχοπτώσεις και ποταμούς δεν θα ήταν ικανή να διατηρήσει τα επίπεδα της στάθμης του νερού μακροχρόνια, οπότε σταδιακά θα δημιουργούνταν υπολειμματικές αλμυρές λίμνες μέσα στη λεκάνη της Μεσογείου. Το τελικό αποτέλεσμα μετά από μερικές εκατοντάδες χρόνια θα ήταν μια αλμυρή έρημος στη θέση της σημερινής Μεσογείου θάλασσας.